5. ΑΝΑΓΚ. ΝΟΜΟΣ υπ’ αριθ. 2511 της 28/30 Αυγ. 1940 Περί εκτάκτων μέτρων οργανώσεως της γεωργικής παραγωγής. Ο παρών Α.Ν. κατηργήθη εις ό,τι αφορά την Κορινθιακήν σταφίδα δια του άρθρου 1 Ν.Δ. 2490/1953, τόμ. 16Α σελ. 625. Άρθρ.1.-1.Οσάκις ανατίθεται συμφώνως προς τον υπ’ αριθ. 2476 του 1940 Α.Νόμον «περί εκτάκτων μέτρων ρυθμίσεως εμπορίου Ελληνικών προϊόντων» η αποκλειστική ή μη συγκέντρωσις δι’ αγοράς εκ των παραγωγών ωρισμένων γεωργικών, δασικών ή κτηνοτροφικών προϊόντων προς διοχέτευσιν εις το εμπόριον της εσωτερικής καταναλώσεως ή προς εξαγωγήν εις το εξωτερικόν εις υφισταμένους Οργανισμούς Δημοσίου ή Ιδιωτικού Δικαίου ή Κοινωφελούς χαρακτήρος ή εις προς τούτο ιδρυθησομένους τοιούτους ή εις Ενώσεις εμπόρων ή βιομηχάνων ή εις Ενώσεις εμπόρων και Βιομηχάνων, οι Οργανισμοί ούτοι ως και αι Ενώσεις εμπόρων ή βιομηχάνων ή εμπόρων και βιομηχάνων διενεργούν υποχρεωτικώς την εκ των παραγωγών αγοράν των γεωργικών, δασικών και κτηνοτροφικών προϊόντων (πλην ξυλείας, ξυλανθράκων και ρητίνης) αποκλειστικώς δια μέσου των κατά τόπους Γεωργικών Συνεταιρικών Οργανώσεων ή και των κοινοπραξιών αυτών παντός είδους (ελευθέρων ή αναγκαστικών) και παντός βαθμού. Κατ’ εξαίρεσιν η εξαγορά και συγκέντρωσις της Κορινθιακής σταφίδος διενεργείται παρά του ΑΣΟ των παραγωγών συνεταιρισμένων και μη, υποχρεουμένων να προσκομίζωσι ταύτην προς εξαγοράν εις τον ΑΣΟ και εις τα παρ’ αυτού οριζόμενα κατά περιφερείας Κέντρα παραλαβής. Οι συνεταιρισμένοι παραγωγοί προκειμένου περί ξηρού σταφιδοκάρπου παραδίδουσι τούτον εις τον ΑΣΟ υποχρεωτικώς μόνον δια των Συνεταιρικών αυτών Οργανώσεων. Προκειμένου όμως περί χλωράς σταφίδος η παράδοσις αυτής εις τον ΑΣΟ δύναται να γίνεται απ’ ευθείας και υπό των συνεταιρισμένων παραγωγών. Η διάταξις του προηγουμένου εδαφίου περί Κορινθιακής σταφίδος δύναται, μετ’ απόφασιν του Υπουργού Εθνικής Οικονομίας, να ισχύση και δια τα σύκα, ως η εξαγορά και συγκέντρωσις δύναται να διενεργήται παρά του Γραφείου Προστασίας Ελληνικών Σύκων. 2.Η παρά των Γεωργικών Συνεταιρικών Οργανώσεων ή των Κοινοπραξιών αυτών από κοινού κατά τον παρόντα Νόμον συγκέντρωσις και εναποθήκευσις των προϊόντων των παραγωγών εις τας  κατά την προηγουμένην παράγραφον περιπτώσεις είναι υποχρεωτική δι’ όλους τους παραγωγούς τους επιθυμούντας να πωλήσωσι τα προϊόντα των, υποχρεωμένους εις την περίπτωσιν ταύτην να προσκομίσωσι τα προς πώλησιν προϊόντα αυτών εις την οικείαν Συνεταιρικήν Οργάνωσιν ή Κοινοπραξίαν, αδιακρίτως αν ούτοι τυγχάνουν ή μη μέλη αυτής, απαγορευομένης της υπ’ άλλου φυσικού ή νομικού προσώπου Δημοσίου ή Ιδιωτικού Δικαίου ή Κοινωφελούς χαρακτήρος συγκεντρώσεως, εναποθηκεύσεως, διαπραγματεύσεως, μεταφοράς, προσφοράς και αγοράς ή πωλήσεως των αυτών προϊόντων. Κατ’ εξαίρεσιν οι παραγωγοί, οι επιθυμούντες να πωλήσωσι Κορινθιακήν σταφίδα υποχρεούνται να εισκομίσωσι τον σταφιδόκαρπον αυτών εις τον Α.Σ.Ο. απ’ ευθείας μεν οι μη συνεταιρισμένοι παραγωγοί, δια των συνεταιρικών δε αυτών Οργανώσεων και μόνον οι συνεταιρισμένοι παραγωγοί, πλην της περιπτώσεως παραδόσεως υπό τούτων χλωράς σταφίδος, ότε αύτη δύναται να γίνεται και υπό των συνεταιρισμένων παραγωγών απ’ ευθείας προς τον Α.Σ.Ο. Η παρ’ άλλου, πλην του Α.Σ.Ο., φυσικού ή νομικού προσώπου Δημοσίου ή Ιδιωτικού Δικαίου ή Κοινωφελούς χαρακτήρος συγκέντρωσις, μεταφορά και αγορά ή πώλησις Κορινθιακής σταφίδος, ως και η παρ’ άλλου, πλην των Συνεταιρικών Οργανώσεων, φυσικού ή νομικού προσώπου Δημοσίου ή Ιδιωτικού Δικαίου ή Κοινωφελούς χαρακτήρος συγκέντρωσις, μεταφορά και πώλησις ή εισκόμισις εις τον Α.Σ.Ο. Κορινθιακής σταφίδος των συνεταιρισμένων παραγωγών απαγορεύεται απολύτως, της παρούσης διατάξεως ισχυούσης κατ’ αναλογίαν και δια τα σύκα, εις ας περιπτώσεις η εξαγορά και συγκέντρωσις τούτων διενεργείται παρά του Γραφείου Προστασίας Ελληνικών Σύκων. Η προς τους εν τη παρ. 1 του παρόντος άρθρου Οργανισμούς ή Ενώσεις Εμπόρων ή Βιομηχάνων, ή Εμπόρων και Βιομηχάνων πώλησις υπό των παραγωγών των προϊόντων αυτών δεν είναι υποχρεωτική, απαγορεύεται όμως η παρ’ ετέρων νομικών ή φυσικών προσώπων, πλην των υπό του παρόντος Νόμου προβλεπομένων, συγκέντρωσις, διαπραγμάτευσις, μεταφορά, προσφορά, αγορά και πώλησις αυτών, οι δε κατά παράβασιν του παρόντος Νόμου συναπτόμεναι δικαιοπραξίαι ή συμφωνίαι, μετά την περί συγκεντρώσεως προϊόντος τινός απόφασιν του Υπουργού Εθνικής Οικονομίας, ως και οι συναφθείσαι τοιαύται, αλλά μη εκτελεσθείσαι προ της ισχύος της ανωτέρω αποφάσεως είναι αυτοδικαίως άκυροι, πάσα δε εις εκτέλεσιν τούτων γενομένη τυχόν παροχή αναζητείται κατά τας αρχάς του αδικαιολογήτου πλουτισμού. Αι κατά τον παρόντα Νόμον εργασίαι διεξάγονται υπό των Συνεταιρικών Οργανώσεων ή των Κοινοπραξιών αυτών επί αμοιβή εγκρινομένη εκάστοτε δι’ αποφάσεων των Υπουργών Εθνικής  Οικονομίας,  Γεωργίας  και  Συνεταιρι(Αντί της σελ. 303) Σελ. 303(α) Προώθηση Γεωργικής Παραγωγής-ΕΘ.Ι.ΑΓ.Ε. 16.Δ.α.13 σμών. Η αμοιβή αύτη είναι η αυτή τόσον δια τους εις την δύναμιν των Συνεταιρισμών υπαγομένους παραγωγούς, όσον και δια τα μη μέλη αυτών. Δια την εισκόμισιν της σταφίδος και των σύκων των συνεταιρισμένων παραγωγών εις το Α.Σ.Ο. ή το Γ.Π.Ε.Σ., οσάκις τον τελευταίον τούτο ενεργεί την συγκέντρωσιν των σύκων, ουδεμία καταβάλλεται υπό των Οργανισμών τούτων αμοιβή εις τας εισκομιζούσας Συνεταιρικάς Οργανώσεις ή Κοινοπραξίας. 3.Εις ας περιπτώσεις αι λειτουργούσαι Γεωργικαί Συναταιρικαί Οργανώσεις δεν κρίνονται υπό της ΕΣΣΕ ικαναί δια την εν όλω ή εν μέρει, εις μίαν ή πλείονας Περιφερείας ή δια τι προϊόν ανάληψιν των εν παρ. 1 του παρόντος άρθρου αρμοδιοτήτων και λειτουργιών ή αδυνατούν εξ άλλων λόγων να αναλάβουν ταύτας, επιτρέπεται όπως, μετ’ εισήγησιν του Υφυπουργού των Συνεταιρισμών προς τον Υπουργόν Εθνικής Οικονομίας, η αγορά του σχετικού γεωργικού, δασικού ή κτηνοτροφικού προϊόντος παρά των παραγωγών διενεργήται απ’ ευθείας παρά των εν τη παρ. 1 του παρόντος άρθρου αναφερομένων Οργανισμών ή Ενώσεων Εμπόρων ή Βιομηχάνων ή Εμπόρων και Βιομηχάνων. Εις τας περιπτώσεις ταύτας η εισήγησις του Υφυπουργού των Συνεταιρισμών γνωστοποιείται προς τον Υπουργόν Εθνικής Οικονομίας εντός πενθημέρου από της υπό του τελευταίου τούτου κοινοποιήσεως προς τον Υφυπουργόν Συνεταιρισμών της περί συγκεντρώσεως προϊόντος τινός αποφάσεώς του και τα του τρόπου διενεργείας της συγκεντρώσεως του οικείου γεωργικού, δασικού ή κτηνοτροφικού προϊόντος εις τας εν τη γνωματεύσει του Υφυπουργού Συνεταιρισμών οριζομένας περιφερείας καθορίζονται δι’ αποφάσεων του Υπουργού της Εθνικής Οικονομίας, πλην της Κορινθιακής σταφίδος και των σύκων, ων η συγκέντρωσις εις παρομοίαν περίπτωσιν διενεργείται υπό του Α.Σ.Ο. μεν προκειμένου περί Κορινθιακής σταφίδος, υπό του Γ.Π.Ε.Σ. δε προκειμένου δια τα σύκα, εφ’ όσον τούτο διενεργεί την συγκέντρωσιν των σύκων. 4.Αι κατά τον παρόντα Νόμον εργασίαι, εφ’ όσον ανατίθενται εις Γεωργικάς Συνεταιρικάς Οργανώσεις ή Κοινοπραξίας αυτών, διενεργούνται υπό μόνων των Γεωργικών Συνεταιρικών Οργανώσεων ή των Κοινοπραξιών αυτών, εις ας ήθελεν αναθέσει ταύτας δι’ αποφάσεών του ο Πρόεδρος του Ανωτάτου Συμβουλίου Γεωργικών Συνεταιρισμών (όπερ εφεξής θα αναφέρηται συντετμημένως Α.Σ.Γ .Σ.),  Σελ. 304(α) όστις δικαιούται καθ’ όμοιον τρόπον να ανακαλή την γενομένην εις τινα Συνεταιρικήν Οργάνωσιν ανάθεσιν και να αναθέτη τας σχετικάς εργασίας εις ετέραν τοιαύτην. Δι’ αποφάσεων του Προέδρου του Α.Σ.Γ.Σ. δύνανται να καθορίζωνται επίσης τα κατά τας διατάξεις του παρόντος Νόμου προϊόντα, άτινα θέλει συγκεντρώσει εκάστη Συνεταιρική Οργάνωσις ή Κοινοπραξία, ως και η περιφέρεια εντός της οποίας θέλει ασκήσει αύτη την συγκέντρωσιν. Δια την ανάθεσιν των κατά τον παρόντα Νόμον εργασιών εις τας Συνεταιρικάς Οργανώσεις ή τας Κοινοπραξίας αυτών, δεν απαιτείται ειδική μνεία τούτων εις τους σκοπούς αυτών. 5.Τα της εσωτερικής λειτουργίας των αναλαμβανουσών κατά τον παρόντα Νόμον την συγκέντρωσιν προϊόντων Γεωργικών Συνεταιρικών Οργανώσεων ή Κοινοπραξιών, τα του τρόπου της υπό τούτων διεξαγωγής των κατά τον παρόντα Νόμον εργασιών και ασκήσεως των σχετικών αρμοδιοτήτων, ως και τα τρόπου διοικήσεως των αυτών Συνεταιρικών Οργανώσεων και Κοινοπραξιών και τα της ασκήσεως του ελέγχου επ’ αυτών, δύνανται να ρυθμίζωνται δι’ Ειδικών Κανονισμών εκδιδομένων υπό του Α.Σ.Γ.Σ. ή του Προέδρου αυτού, οσάκις το Α.Σ.Γ .Σ. δεν ευρίσκεται εν συνόδω. Δι’ Ειδικών Κανονισμών, εκδιδομένων καθ’ όμοιον τρόπον, επιτρέπεται όπως, προκειμένου περί συστάσεως Συνεταιρικών Οργανώσεων ή Κοινοπραξιών, αυτών, προς ανάληψιν των κατά τον παρόντα Νόμον εργασιών συντέμνωνται μέχρι του τετάρτου αι υπό της κειμένης Νομοθεσίας προβλεπόμεναι προθεσμίαι δια την υπό των αρμοδίων Οργάνων αυτών λήψιν των περί ιδρύσεώς των αποφάσεων, ως και δια την εναντίον των αποφάσεων τούτων και προς ακύρωσίν των προσφυγήν, όπου υπό της κειμένης νομοθεσίας προβλέπεται τοιαύτη. Άρθρ.2.-1.Αι κατά τον παρόντα Νόμον εργασίαι διενεργούνται υπό των Συνεταιρικών Οργανώσεων ή των Κοινοπραξιών αυτών δια λογαριασμόν των εν παρ. 1 του προηγουμένου άρθρου Οργανισμών ή Ενώσεων εμπόρων ή Βιομηχάνων ή εμπόρων και βιομηχάνων των διενεργουσών την αποκλειστικήν ή μη αγοράν και διάθεσιν εν τε τω Εσωτερικώ ή και τω Εξωτερικώ γεωργικών κτηνοτροφικών και δασικών προϊόντων. 16.Δ.α.5 Προώθηση Γεωργικής Παραγωγής-ΕΘ.Ι.ΑΓ.Ε 2.Η ποιοτική κατάταξις του από κοινού συγκεντρουμένου προϊόντος γίνεται υπό διμελούς Επιτροπής εις την οποίαν συμμετέχει εις Αντιπρόσωπος της παραλαμβανούσης Συνεταιρικής Οργανώσεως και εις Αντιπρόσωπος του κατά την παρ. 1 του προηγουμένου άρθρου Οργανισμού ή Ενώσεων εμπόρων ή βιομηχάνων ή εμπόρων και βιομηχάνων δια λογαριασμόν της οποίας ενεργείται η συγκέντρωσις του προϊόντος. Εν περιπτώσεις διαφωνίας ως προς την ποιοτικήν κατάταξιν είτε μεταξύ των μελών της Επιτροπής, είτε μεταξύ ταύτης και του παραδίδοντος παραγωγού, συνεταιρισμένου και μη, η διαφωνία λύεται οριστικώς και τελεσιδίκως υπό δευτεροβαθμίου Επιτροπής συγκροτουμένης εξ ενός αντιπροσώπου των Συνεταιρικών Οργανώσεων της περιφερείας οριζομένου δι’ αποφάσεως του Προέδρου του Α.Σ.Γ .Σ. ή κατ’ εξουσιοδότησιν τούτου υπό του οικείου Επιτρόπου της ΕΣΣΕ ή του «Οίκου του Αγρότου», εξ ενός Αντιπροσώπου του Οργανισμού ή της ενώσεως εμπόρων κλπ. δια λογαριασμόν της οποίας διενεργείται η συγκέντρωσις και εξ ενός μέλους, έχοντος ειδικότητα ως προς το συγκεντρούμενον προϊόν, διοριζομένου δι’ αποφάσεως του οικείου Νομάρχου. Οι εις τας δευτεροβαθμίους Επιτροπάς μετέχοντες Αντιπρόσωποι των Συνεταιρικών Οργανώσεων και των Οργανισμών ή Ενώσεων δεν δύνανται να είναι οι αυτοί με τους λαμβάνοντας μέρος εις την πρωτοβάθμιον Επιτροπήν. Αι πρωτοβάθμιοι Επιτροπαί ποιοτικής κατατάξεως εδρεύουν εις τον τόπον ένθα διενεργείται παρά των Συνεταιρικών Οργανώσεων η συγκέντρωσις και από κοινού εναποθήκευσις των προϊόντων, αι δε δευτεροβάθμιοι τοιαύται, είτε εις τας έδρας των Ενώσεων Συνεταιρισμών, είτε τας έδρας των Νομών κατά το εκάστοτε δια κοινών αποφάσεων του Υπουργού Εθνικής Οικονομίας και του Υφυπουργού Συνεταιρισμών οριζόμενα. Αι αποφάσεις των μεν πρωτοβαθμίων Επιτροπών λαμβάνονται ομοφώνως, των δε δευτεροβαθμίων τοιούτων κατά πλειοψηφίαν των μετεχόντων εις ταύτας μελών. Αι αποφάσεις αι λαμβανόμεναι, καθ’ ομοφωνίαν μεν των πρωτοβαθμίων Επιτροπών και του παραδίδοντος παραγωγού, κατά πλειοψηφίαν δε υπό των δευτεροβαθμίων Επιτροπών, είναι οριστικοί και αμετάκλητοι τόσον δια τους παραδίδοντας παραγωγούς, όσον και δια τας ενεργούσας την συγκέντρωσιν Συνεταιρικάς Οργανώσεις ή Κοινοπραξίας αυτών και τους Οργανισμούς ή Ενώσεις Εμπόρων ή Βιομηχάνων κλπ. δια λογαριασμόν των οποίων διενεργείται η συγκέντρωσις. Εις τας Επιτροπάς ποιοτικής κατατάξεως πρωτοβαθμίους και δευτεροβαθμίους δύνανται να ορισθώσιν υπό των εχόντων κατά την παρούσαν παράγραφον το σχετικόν δικαίωμα και ισάριθμα ανα πληρωματικά μέλη των τακτικών μελών αυτών, άτινα μετέχουν μετά ψήφου της Επιτροπής, οσάκις τα τακτικά μέλη κωλύονται ή απουσιάζουν. Η Συνεταιρική Οργάνωσις η ενεργούσα την συγκέντρωσιν ευθύνεται εις τας περιπτώσεις ταύτας δια πάσαν ζημίαν, ήτις ήθελε προσγίνει εκ πράξεων ή παραλείψεων αυτής εις βάρος του Οργανισμού ή των Ενώσεων εμπόρων ή βιομηχάνων ή εμπόρων και βιομηχάνων δια λογαριασμόν της οποίας διενεργείται η συγκέντρωσις. Οι εισκομίζοντες προϊόντα εις τας Συνεταιρικάς Οργανώσεις εις τας περιπτώσεις ταύτας δικαιούνται εις απόληψιν της αντιστοιχούσης εις την ποιότητα, εις ην κατετάχθη το προϊόν των τιμής, εξαιρουμένων της σταφίδος και σύκων, εφ’ όσον τα σύκα συγκεντρωθούν υπό του Γ.Π.Ε.Σ. Τα του τρόπου καταβολής εις τους δικαιούχους της αξίας των εισκομιζομένων προϊόντων, δύνανται να ρυθμισθώσι δια κοινών αποφάσεων του Υπουργού Εθνικής Οικονομίας και Υφυπουργού Συνεταιρισμών. 3.Η υπό των εν τη προηγουμένη παραγράφω προβλεπομένων Επιτροπών γινομένη ποιοτική κατάταξις δεν υπόκειται εις αναθεώρησιν κατά την υπό των Συνεταιρικών Οργανώσεων ή των Κοινοπραξιών αυτών παράδοσιν του προϊόντος εις τους Οργανισμούς ή τας Ενώσεις εμπόρων ή βιομηχάνων ή εμπόρων και βιομηχάνων δια λογαριασμόν των οποίων εγένετο η συγκέντρωσις των Οργανισμών ή Ενώσεων τούτων δικαιουμένων όπως τηρώσι μίαν των κλειδών των αποθηκών εις ας τα προϊόντα έχουν συγκεντρωθή. 4.Τα του τρόπου λειτουργίας των υπό του παρόντος άρθρου προβλεπομένων Επιτροπών ποιοτικής κατατάξεως δύνανται να ρυθμισθώσι δια κοινών αποφάσεων των Υπουργών Εθνικής Οικονομίας και Συνεταιρισμών. Δια κοινών αποφάσεων των αυτών Υπουργών καθορίζονται τα Κέντρα παραλαβής και συγκεντρώσεως υπό των Συνεταιρικών Οργανώσεων ή των Κοινοπραξιών αυτών των συγκεντρουμένων προϊόντων. Επίτροποι των «Οίκων του Αγρότου» ή της ΕΣΣΕ δύνανται να αποτελέσουν μέλη των κατά τας προηγουμένας παραγράφους Επιτροπών ποιοτικής κατατάξεως. 5.Εις ας περιπτώσεις καθίσταται αδύνατος ή δεν κρίνεται σκόπιμος η ταυτόχρονος από κοινού εναποθήκευσις ολοκλήρου της παραγωγής συγκεντρουμένου τινός υπό των Γεωργικών Συνεταιρικών Οργανώσεων ή των Κοινοπραξιών αυτών προϊόντος, δύναται, μετά κοινήν απόφασιν του Υπουργού Εθνικής Οικονομίας και Υφυπουργού Συνεταιρισμών, να επιτραπή η προσωρινή και δια λογαριασμόν των ενεργουσών την συγκέντρωσιν Συνεταιρικών Οργανώσεων ή Κοινοπραξιών εναποθήκευσις Σελ. 305 Προώθηση Γεωργικής Παραγωγής-ΕΘ.Ι.ΑΓ.Ε 16.Δ.α.5 του συγκεντρουμένου προϊόντος εις χείρας των παραγωγών επί προκαταβολή εις αυτούς μέχρι 80% της αξίας αυτού. Πάσα λεπτομέρεια αφορώσα την εφαρμογήν της παρούσης διατάξεως, ήτις δεν εφαρμόζεται επί Κορινθιακής σταφίδος και σύκων, εφ’ όσον των τελευταίων τούτων την συγκέντρωσιν ήθελε διενεργήση το Γ.Π.Ε.Σ., δύναται να ρυθμίζηται δια κοινών αποφάσεων των Υπουργών Εθνικής Οικονομίας και Υφυπουργού Συνεταιρισμών. 6.Οσάκις η υπό των Συνεταιρικών Οργανώσεων ή Κοινοπραξιών αυτών συγκέντρωσις των προϊόντων δεν καθίσταται δυνατή δια λογαριασμόν των εν άρθρ. 1 του παρόντος Οργανισμών ή Ενώσεων Εμπόρων ή Βιομηχάνων, η συγκέντρωσις διενεργείται υπό των Συνεταιρικών Οργανώσεων ή Κοινοπραξιών αυτών δια λογαριασμόν των εις ταύτας εισκομιζόντων παραγωγών κατά τα εκάστοτε δια κοινών αποφάσεων των Υπουργών Εθνικής Οικονομίας και Υφυπουργού Συνεταιρισμών οριζόμενα. 7.Κατ’ εξαίρεσιν και προκειμένου περί Κορινθιακής σταφίδος η ποιοτική κατάταξις γίνεται υπό του Α.Σ.Ο. πάσα δε διαφωνία ως προς την ποιοτικήν αυτής κατάταξιν, εγειρομένη κατά την εις τον Αυτόνομον Σταφιδικόν Οργανισμόν παράδοσίν της, είτε υπό των Συνεταιρικών Οργανώσεων ή των Κοινοπραξιών αυτών, είτε υπό των μεμονωμένων παραγωγών λύεται κατά τας περί Α.Σ.Ο. διατάξεις της κειμένης Νομοθεσίας. Η παρούσα διάταξις εφαρμόζεται κατ’ αναλογίαν και δια τα σύκα εφ’ όσον ήθελεν ανατεθή η εξαγορά και συγκέντρωσις τούτων εις το Γραφείον Προστασίας Ελληνικών Σύκων. Άρθρ.3.-1.Συνεταιρικαί Οργανώσεις ή Κοινοπραξίαι αυτών ενεργούσαι συμφώνως προς τα Καταστατικά ή τους Οργανισμούς αυτών επεξεργασίαν γεωργικών προϊόντων, των οποίων ήθελεν ανατεθή κατά τας διατάξεις του παρόντος Νόμου εις αυτάς η συγκέντρωσις και από κοινού πώλησις, δικαιούνται όπως συνεχίσουν την συμφώνως προς την κειμένην Νομοθεσίαν και τα Καταστατικά των διεξαγωγήν των σχετικών εργασιών των, υποχρεούμεναι πάντως, όπως εισκομίζωσι τα συγκεντρούμενα προϊόντα προς τους οικείους Οργανισμούς ή Ενώσεις, συμφώνως προς τον παρόντα Νόμον και τας σχετικάς Υπουργικάς αποφάσεις. Σελ. 306 2.Παρέχεται το δικαίωμα εις τους κατά τόπους Διευθυντάς των Υποκαταστημάτων του Αυτονόμου Σταφιδικού Οργανισμού ή εις τους υπό του Α.Σ.Ο. ωρισμένους αναπληρωτάς αυτών, όπως ούτοι από κοινού μετά της επιτοπίου Αστυνομικής Αρχής, προβαίνωσιν εις επίταξιν αποθηκών εν γένει και σταφιδεργοστασίων δι’ εναποθήκευσιν του εις την περιφέρειαν του Υποκαταστήματός των παρά του Α.Σ.Ο. εξαγοραζομένου και συγκεντρουμένου σταφιδοκάρπου. Η επίταξις ενεργείται δια χρονικόν διάστημα τριών μηνών, δυνάμενον να παρατείνηται κατά την λήξιν του και κατά την αυτήν με την της επιτάξεως διαδικασίαν, αναλόγως των αναγκών της εναποθηκεύσεως, μέχρις ενός έτους. Δια τας επιτασσομένας αποθήκας και σταφιδεργοστάσια καταβάλλεται υπό του Α.Σ.Ο. μίσθωμα καθοριζόμενον δι’ αποφάσεως των ενεργούντων την επίταξιν οργάνων της Αστυνομικής Αρχής και του Α.Σ.Ο., αναλόγως της χωρητικότητος των επιτασσομένων κτιρίων, ουχί δι’ ανώτερον του μέσου όρου των παρά του Α.Σ.Ο. πληρωθέντων, εν τω αυτώ με το επιτασσόμενον ακίνητον τόπω, μισθωμάτων ανά ενετικόν χιλιόλιτρον χωρητικότητος, κατά την τελευταίαν διετίαν. Όπου δεν ενοικιάσθησαν κατά την τελευταίαν διετίαν αποθήκαι υπό του Α.Σ.Ο. το καταβλητέον μίσθωμα καθορίζεται βάσει του μέσου όρου των υπό της Κ.Ε.Π.Ε.Σ. εν τω αυτώ τόπω και κατά την τελευταίαν διετίαν καταβληθέντων μισθωμάτων δια την συγκέντρωσιν σίτου. Όπου δε δεν εγένοντο κατά την τελευταίαν διετίαν κατά τα ανωτέρω ενοικιάσεις υπό του Α.Σ.Ο. ή της Κ.Ε.Π.Ε.Σ. το καταβλητέον μίσθωμα καθορίζεται υπό τριμελών Επιτροπών εις ας μετέχουν οι διενεργήσαντες την επίταξιν και εν μέλος οριζόμενον υπό του οικείου Νομάρχου, αι δε αποφάσεις των εν λόγω Επιτροπών λαμβάνονται κατά πλειοψηφίαν. Αι πράξεις των κατά το παρόν άρθρον ενεργούντων την επίταξιν οργάνων της Αστυνομικής Αρχής και του Α.Σ.Ο. ως και αι αποφάσεις των αυτών οργάνων ή των υπό του προηγουμένου εδαφίου προβλεπομένων Επιτροπών, αι καθορίζουσαι το καταβλητέον μίσθωμα εις ουδέν ένδικον μέσον υπόκεινται. 16.Δ.α.5 Προώθηση Γεωργικής Παραγωγής-ΕΘ.Ι.ΑΓ.Ε Αι διατάξεις του παρόντος άρθρου έχουν επίσης εφαρμογήν α)δια τας Γεωργικάς Συνεταιρικάς Οργανώσεις και τας Κοινοπραξίας αυτών εις ας παρέχεται το δικαίωμα επιτάξεως αποθηκών προς εναποθήκευσιν των προϊόντων της περιφερείας των, των οποίων ήθελεν ανατεθή αυταίς κατά τας κειμένας διατάξεις η συγκέντρωσις. Εν τη περιπτώσει ταύτη οι Διευθυνταί των Υποκαταστημάτων του Α.Σ.Ο. αντικαθίστανται από τους κατά τόπους Επιτρόπους της Ε.Σ.Σ.Ε. ή των «Οίκων του Αγρότου» ή των υπό του Προέδρου του Α.Σ.Γ .Σ. οριζομένων αναπληρωτών αυτών, β)Δια το Γραφείον Προστασίας Ελληνικών Σύκων (Γ .Π.Ε.Σ.) εις ο παρέχεται το δικαίωμα επιτάξεως αποθηκών προς εναποθήκευσιν σύκων, εάν ήθελεν ανατεθή αυτώ η συγκέντρωσις τούτων. Εν τη περιπτώσει ταύτη οι Διευθυνταί των Υποκαταστημάτων Α.Σ.Ο. αντικαθίστανται από τους κατά τόπους υπό του Γ.Π.Ε.Σ. οριζομένους υπαλλήλους ή αντιπροσώπους αυτού. Επίταξις αποθηκών και σταφιδεργοστασίων του Α.Σ.Ο. ή του Γ .Π.Ε.Σ. υπό των Συνεταιρικών Οργανώσεων ή Κοινοπραξιών αυτών ή αποθηκών και σταφιδεργοστασίων των Συνεταιρικών Οργανώσεων και Κοινοπραξιών αυτών υπό του Α.Σ.Ο. ή Γ.Π.Ε.Σ. απαγορεύεται. Εις τας σταφιδοφόρους περιφερείας εις ας ο Α.Σ.Ο. ενεργεί συγκέντρωσιν σταφιδοκάρπου δεν δύναται να ενεργηθή επίταξις αποθήκης υπό των Συνεταιρικών Οργανώσεων ή του Γ .Π.Ε.Σ. άνευ συγκαταθέσεως του Α.Σ.Ο., εξαιρέσει των περιφερειών Κιάτου και Ξυλοκάστρου, ένθα δια πάσαν επίταξιν ενεργουμένην είτε υπό του Α.Σ.Ο. είτε υπό των Συνεταιρικών Οργανώσεων ή Κοινοπραξιών αυτών απαιτείται προγενεστέρα κοινή έγκρισις του Υπουργού Εθνικής Οικονομίας και Υφυπουργού Συνεταιρισμών. Άρθρ.4.-1.Οι παραβάται του παρόντος Νόμου διώκονται ποινικώς είτε αυτεπαγγέλτως, είτε μετ’ έγκλησιν παντός έχοντος έννομον συμφέρον φυσικού ή νομικού προσώπου, ως και των αρμοδίων Οργάνων των Υπουργείων Εθνικής Οικονομίας και Συνεταιρισμών και της Ε.Σ.Σ.Ε. ενώπιον των αρμοδίων ποινικών Δικαστηρίων και τιμωρούνται δια φυλακίσεως μέχρι τριών μηνών ή με χρηματικήν ποινήν ουχί ελάσσονα του ημίσεος ουδέ ανωτέραν της αξίας του αντικειμένου της παραβάσεως ή και δι’ αμφοτέρων των ποινών τούτων. 2.Η συγκέντρωσις του σίτου υπό της Κ.Ε.Π.Ε.Σ. ως και των λοιπών συγκεντρουμένων υπό ταύτης προϊόντων, διενεργείται και μετά την ισχύν του παρόντος Νόμου κατά τας ειδικάς περί Κ.Ε.Π.Ε.Σ. διατάξεις της κειμένης Νομοθεσίας. Αι αποθήκαι της ΚΕΠΕΣ δεν υπόκεινται εις επίταξιν κατά τον παρόντα Νόμον. 3.Το Δημόσιον και η Εθνική Συνομοσπονδία Γεωργικών Συνεταιρισμών της Ελλάδος (Ε.Σ.Σ.Ε.) ουδεμίαν ευθύνην φέρουν δια τας πράξεις ή παραλείψεις των επί τη βάσει του παρόντος Νόμου χρησιμοποιηθησομένων ή ιδρυθησομένων Γεωργικών Συνεταιρικών Οργανώσεων ή Κοινοπραξιών αυτών, ως και δια τας σχετικάς προς την ίδρυσιν, λειτουργίαν και διάλυσιν αυτών αποφάσεις των οικείων Υπουργών και των Οργάνων Διοικήσεως της Ε.Σ.Σ.Ε. 4.(Αντικαθίσταται η παράγρ. 3 του άρθρ. 1 Νόμ. 2476/1940, Τόμ. 11 σελ. 267). 5.Ο παρών νόμος έχει εφαρμογήν μόνον εις ας περιπτώσεις συμφώνως τω Α.Ν. 2476 «περί εκτάκτων μέτρων ρυθμίσεως Εμπορίου Ελληνικών προϊόντων» ανατίθεται αποκλειστικώς ή μη από τους παραγωγούς δι’ αγοράς συγκέντρωσις ωρισμένων γεωργικών, δασικών ή κτηνοτροφικών προϊόντων προς διοχέτευσιν εις το εμπόριον της εσωτερικής καταναλώσεως ή προς εξαγωγήν εις το εξωτερικόν εις υφισταμένους Οργανισμούς Δημοσίου ή Ιδιωτικού Δικαίου ή Κοινωφελούς χαρακτήρος ή εις προς τούτο ιδρυθησομένους τοιούτους ή εις Ενώσεις Εμπόρων ή Βιομηχάνων ή και εις Ενώσεις Εμπόρων και Βιομηχάνων. 6.Η ισχύς του παρόντος Νόμου άρχεται από της δημοσιεύσεως αυτού εις την Εφημερίδα της Κυβερνήσεως. 